smcproject/ml-wiki-sentences huggingface dataset:
ഗ്രന്ഥനാമത്തിൽ സൂചിപ്പിക്കപ്പെടുന്ന പ്രവാചകന്റെ തന്നെ രചനയായി പൊതുവേ അംഗീകരിക്കപ്പെടുന്ന ഈ ആദ്യഭാഗത്തിന്റെ തുടക്കവും (അദ്ധ്യായം 1:1-6) അവസാനവും(അദ്ധ്യായങ്ങൾ 7-8) സഖറിയായുടെ പ്രവചനദൗത്യത്തിന്റെ വിവരണമാണ്.
അവയ്ക്കിടയിലുള്ള ഗ്രന്ഥഭാഗം പ്രവാചകനു ലഭിച്ചതായി പറയപ്പെടുന്ന 8 ദർശനങ്ങളും അവയോടു ബന്ധപ്പെട്ട അരുളപ്പാടുകളും(oracle) ആണ്.
ഇതിൽ വിവരിക്കപ്പെടുന്ന 8 ദർശനങ്ങൾ ഇവയാണ്:- ഭൂമിയിൽ റോന്തുചുറ്റി അതു ശാന്തിയിലാണെന്നു കാണുന്ന 6 അശ്വാരൂഢർ (1:8-12) യഹൂദായെ ചിതറിച്ച നാലു കൊമ്പുകളും അവയെ തകർക്കാൻ വന്ന നാലു ലോഹപ്പണിക്കാരും(1:18-21) യെരുശലേമിന് അതിന്റെ പിൽക്കാലസമൃദ്ധിയെ ഉൾക്കൊള്ളാൻ കഴിയുമോയെന്നറിയാൻ നഗരത്തെ ചരടുകൊണ്ടളക്കുന്ന ഒരു മനുഷ്യൻ (2:1-5) ദൈവത്തിന്റെ മാലാഖയാൽ വിശുദ്ധീകരിക്കപ്പെടുന്ന മഹാപുരോഹിതൻ (3:1-10) ആറു ദീപങ്ങളുള്ള സ്വർണ്ണനിർമ്മിതമായ വിളക്കുകാലും അതിന്റെ ഇടത്തും വലത്തുമായി ഓരോ ഒലിവു മരവും (4:1-6) ലോകത്തെമ്പാടുമുള്ള അധർമ്മികൾക്ക് ശാപമായി പറന്നു നടന്ന 20 മുഴം നീളവും പത്തു മുഴം വീതിയുമുള്ള ചുരുൾ (5:1-4) ശിനാർ ദേശത്തേക്കു കൊണ്ടു പോകപ്പെടുന്ന കുട്ടയിലെ സ്ത്രീ(5:5-11) ലോകം ചുറ്റിക്കറങ്ങുന്ന അരൂപികളുടെ പ്രതിരൂപമായ നാലു രഥങ്ങൾ (6:1-8)
സമകാലീനസംഭവങ്ങളെ ലോകത്തിനുമേലുള്ള ദൈവികവാഴ്ചയുടെ പശ്ചാത്തലത്തിൽ കണ്ട് പ്രവാസത്തിൽ നിന്നു മടങ്ങിയെത്തിയ സമൂഹത്തിന് ആത്മവിശ്വാസം പകരാൻ ശ്രമിക്കുകയാണ് ഈ ദർശനങ്ങൾ.
അദ്ധ്യായങ്ങൾ 9-14
ആദ്യഭാഗത്തിന്റെ രചനക്ക് ഏറെക്കാലത്തിനു ശേഷം രൂപപ്പെട്ടതായി കരുതപ്പെടുന്ന ഈ അദ്ധ്യായങ്ങളിലെ പ്രമേയങ്ങൾ പുനരുദ്ധരിക്കപ്പെടുന്ന യഹൂദായിലേക്കുള്ള പ്രവാസികളുടെ തിരിച്ചുവരവ്, യെരുശലേമിനെതിരായുള്ള ഇതരരാജ്യങ്ങളുടെ യുദ്ധം, അധർമ്മികളായ ജനനേതാക്കളുടെ(ഇടയന്മാരുടെ) വിമർശനം തുടങ്ങിയവയാണ്.
എസെക്കിയേലിനെപ്പോലുള്ള മുൻപ്രവാചകന്മാരുടെ പ്രവചനങ്ങൾ ഈ ഭാഗത്ത് പ്രതിഫലിച്ചുകാണാം.
ഈ അദ്ധ്യായങ്ങൾ ക്രിസ്തീയലേഖകന്മാരെ കാര്യമായി സ്വാധീനിച്ചിട്ടുണ്ട്.
യേശുവിന്റെ പീഡാസഹനവുമായി ബന്ധപ്പെട്ട സുവിശേഷഭാഗങ്ങളിൽ ഇവയിലെ വാക്യങ്ങൾ ഉദ്ധരിച്ചുകാണാം.
ഓശാന ഞായറിലെ യേശുവിനെ കഴുതപ്പുറത്ത് യെരുശലേമിൽ കടന്നു വരുന്ന രാജാവുമായി താരതമ്യപ്പെടുത്തുന്ന പുതിയനിയമത്തിലെ മത്തായിയുടെ സുവിശേഷത്തിലെ ആശയം ഇതിൽ നിന്നെടുത്തതാണ്.
30 വെള്ളിക്കാശ് കൂലിയായി വാങ്ങുന്ന ഇടയനെക്കുറിച്ചുള്ള ഇതിലെ പരാമർശത്തിന്(11:12) യേശുവിനെ ഒറ്റിക്കൊടുക്കാൻ യൂദാസിനു നൽകപ്പെട്ടതായി സുവിശേഷകൻ പറയുന്ന 30 വെള്ളിക്കാശുമായി ബന്ധം കാണാം.
യേശു ബന്ധനസ്ഥനാകുമ്പോൾ ശിഷ്യന്മാർ അദ്ദേഹത്തെ ഉപേക്ഷിച്ചു പോകുന്നതിന്റെ പശ്ചാത്തലത്തിൽ, "ഞാൻ ഇടയനെ അടിക്കും; ആട്ടിപറ്റത്തിലെ ആടുകൾ ചിതറിപ്പോകും" എന്ന ഇതിലെ വാക്കുകളും (സക്കറിയ 13:7) സുവിശേഷകൻ അനുസ്മരിക്കുന്നു(മത്തായി 26:31).
അവലംബം ↑ "രണ്ടു ഭാഗങ്ങളുടേയും കാലവും കർതൃത്വവും വ്യത്യസ്തമണെന്ന് എല്ലാ അധുനിക നിരൂപകന്മാരും സമ്മതിക്കുന്നു."
സഖറിയായുടെ പുസ്തകം , യഹൂദവിജ്ഞാനകോശം ↑ സഖറിയായുടെ പുസ്തകം, ഓക്സ്ഫോർഡ് ബൈബിൾ സഹകാരി (പുറങ്ങൾ 826-28 1 2 കേംബ്രിഡ്ജ് ബൈബിൾ സഹകാരി (പുറം 223) ↑ സഖറിയായുടെ പുസ്തകം 9:9 ↑ മത്തായിയുടെ സുവിശേഷം 26:15
സഖാറോവ് സമ്മാനം ഇംഗ്ലീഷ് വിലാസം https://ml.wikipedia.org/wiki/Sakharov_Prize
മനുഷ്യാവകാശങ്ങൾക്ക്  വേണ്ടി ശബ്ദമുയർത്തിയതിനു, 1975 ലെ സമാധാനത്തിനുള്ള നോബൽ സമ്മാനം നേടിയ ആന്ദ്രെ സഖാറോവ്' (Andrei Sakharov)  എന്ന റഷ്യൻ  ഭൌതീകശാസ്ത്രഞ്ജന്റെ പേരിൽ 1988 ൽ യൂറോപ്യൻ  പാർലമെന്റ്  തുടങ്ങിയതാണ്‌ സഖാറോവ് സമ്മാനം (Sakharov Prize).
മാനുഷിക അവകാശങ്ങൾക്കും ചിന്താ സ്വാതന്ത്ര്യത്തിനും വേണ്ടി പോരാടുന്ന വ്യക്തികളെയും സംഘടനകളെയും ആദരിക്കുന്നതാണ് ഈ സമ്മാനം.
ആദ്യത്തെ ഈ സമ്മാനം സംയുക്തമായി നേടിയത് നെൽസൺ മണ്ടേല (Nelson Mandela), അനറ്റൊളി  മാര്ച്ചേങ്കോ (Anatoly Marchenko) എന്നിവരാണ്.
2010 ലെ കണക്കനുസരിച്ച് 50,000 യുറോ ആണ്  സമ്മാനത്തുക.
, നെൽസൺ മണ്ടേല ,  അനറ്റൊളി  മാര്ച്ചേങ്കോ 2011 ലെ ജേതാക്കൾ
അറബ് ലോകത്ത്, അറബ് വസന്തത്തിലൂടെ ചരിത്ര മാറ്റങ്ങൾ ഉണ്ടാക്കിയ താഴെ വിവരിക്കുന്ന അഞ്ചു പേർക്കാണ്  2011ലെ  സഖാറോവ് സമ്മാനം : ഈജിപ്തിലെ യുവജന മുന്നേറ്റ നായിക അസ്മാ മഹ് ഫൌസ് (Asmaa Mahfouz), ലിബിയൻ വിമത നേതാവ് അഹ്മെദ് അൽ-സെനൂസി (Ahmed al-Senussi), സിറിയൻ നിയമജ്ഞൻ റസ്സാൻ സയിടോൻ (Razan Zaitouneh), സിറിയൻ കാർടൂനിസ്റ്റ് അലി ഫർസാറ്റ്‌ (Ali  Farzat), അറബ് വസന്തത്തിനു തുടക്കമിട്ട ടുണിഷ്യൻ നേതാവ് മോഹമെദ് ബോആസ്സിസി (Mohamed Bouazizi)
2011ഡിസംബർ 14 ന്   സ്റ്റാർസ്ബര്ഗ് (Starsbourg) പട്ടണത്തിൽ നടക്കുന്ന യുറോപ്യൻ പലമെന്റ്റ് സമ്മേളനത്തിൽ വച്ച് പ്രസിഡന്റ്‌ ജെർസി ബുസക്  (Jerzy  Buzek) സമ്മാനങ്ങൾ വിതരണം ചെയ്യും.
: അവലംബം ↑ ↑ ↑ http://www.bbc.co.uk/news/world-europe-15475750 ↑ http://www.europarl.europa.eu/parliament/public/staticDisplay.do?language=en id=42
സക്ഷമ
അംഗപരിമിതർക്കുവേണ്ടി ഇന്ത്യയിൽ പ്രവർത്തിക്കുന്ന സംഘടനയാണ് സക്ഷമ .
കാഴ്ചയില്ലാത്തവരുടേയും മറ്റ് ഭിന്ന ശേഷിയുള്ളവരുടെയും വികാസത്തിനു വേണ്ടി ദേശീയ തലത്തിൽ പ്രവർത്തിക്കുന്ന സംഘടനയായ സമദൃഷ്ടി, ക്ഷമതാ വികാസ് ഏവം അനുസന്ധാൻ മണ്ഡൽ ആണ് സക്ഷമ എന്നറിയപ്പെടുന്നത്.
രാഷ്ട്രിയ സ്വയംസേവക സംഘത്തിന്റെ നേതൃത്വത്തിലാണ് ഈ സംഘടന പ്രവർത്തിക്കുന്നത്.
ഭിന്നശേഷിയുള്ളവർക്കു വേണ്ടീ നിരവധി പ്രവർത്തനങ്ങൾ മഹാരാഷ്ട്രയിലെ നാഗപൂർ കേന്ദ്രമാക്കി പ്രവർത്തിക്കുന്ന സക്ഷമ സംഘടിപ്പിക്കുന്നുണ്ട്.
മാധവ് നേത്രബാങ്ക് ,മാധവ് ആഡിയോ ബുക്ക് ലൈബ്രറി, മാധവ ബ്രെയിലി ബുക്ക് നിർമ്മാണ കേന്ദ്രം ,കൃഷ്ണജ്യോതി അഗർബത്തി നിർമ്മാണ കേന്ദ്രം, നിയമ സഹായ സെൽ, കാഴ്ചയില്ലാത്തവർക്കുള്ള ഹോസ്റ്റലുകൾ ,സൂർദാസ് ഭജന മണ്ഡലി സ്വരദൃഷ്ടി എന്ന പേരിൽ സംഗീത സംഘങ്ങൾ തുടങ്ങിയ പ്രവർത്തനങ്ങൾ സക്ഷമ നടത്തുന്നുണ്ട് .
ഭാരതത്തിലാദ്യമായി കാഴ്ച ശക്തിയില്ലാത്ത വിദ്യാർഥികൾക്ക് വേണ്ടി ഒരു ആഡിയോ ബുക്ക് റീഡറും 2009 ഇൽ സക്ഷമ വികസിപ്പിച്ചെടുത്തു .
തമിഴ്നാട്ടിൽ ഭിന്നശേഷി ഉള്ളവർക്കുള്ള സ്റ്റൈപ്പന്റ്റ് നിര്ത്താലാക്കിയതിനെതിരെ സക്ഷമ പ്രക്ഷോഭം സംഘടിപ്പിക്കുകയുണ്ടായി .
മാധവ് നേത്രബാങ്ക്
രാഷ്ട്രീയ സ്വയംസേവക സംഘത്തിൻറെ ദ്വിതീയ സര്സംഘചാലക് ആയിരുന്ന പ്രൊഫസർ മാധവ സദാശിവ ഗോൾവൾക്കറുടെ സ്മരണാർത്ഥം ആരംഭിച്ച സേവാ സംരംഭമാണ് മാധവ് നേത്രബാങ്ക്.
നേത്രദാനതത്തിന്റെ മഹത്ത്വത്തെ കുറിച്ച് ബോധവൽക്കരിക്കുന്നതോടൊപ്പം നേത്ര ദാതാക്കളിൽ നിന്ൻ  കോർണിയകൾ ശേഖരിക്കാനുള്ള സംവിധാനവും ഒരുക്കുന്നുണ്ട്.
മഹാരാഷ്ട്ര ഹരിയാന ഉത്തർപ്രദേശ് ഒറീസ ആന്ധ്രാപ്രദേശ് ചത്തീസ്ഗഡ് മുതലായ സംസ്ഥാങ്ങളിലായി പതിനാല് നെത്രബാങ്കുകൾ പ്രവർത്തിച്ചു കൊണ്ടിരിക്കുന്നു.
അതോടൊപ്പം നേത്ര ശേഖരണത്തിനായി പന്ത്രണ്ട് കേന്ദ്രങ്ങളും ഇരുപത്തി നാല് ബോധവൽക്കരണ കേന്ദ്രങ്ങളും രാജ്യമാസകലം പ്രവര്ത്തിക്കുന്നു.
2010 വരെ ഏകദേശം രണ്ടായിരത്തി അഞ്ഞൂറിൽ പരം കോർണിയകൾ ശേഖരിക്കാനും ഇതിലൂടെ എണ്ണൂറിൽ പരം കാഴ്ചശക്തി ഇല്ലാത്തവർക്ക് കാഴ്ച നൽകാനും സാധിച്ചിട്ടുണ്ട്
അവലംബം ↑ ↑ http://en.sewa.newsbharati.com/Encyc/2012/10/3/Saksham-Providing-vision-to-visually-impaired.aspx ↑ http://timesofindia.indiatimes.com/city/goa/Organization-plans-to-set-up-eye-bank/articleshow/4637481.cms ↑ http://www.thehindu.com/news/national/tamil-nadu/plea-for-stipend/article6844771.ece ↑ http://sakshamseva.org/
സകർമ്മകക്രിയ ഇംഗ്ലീഷ് വിലാസം https://ml.wikipedia.org/wiki/Transitivity_(grammar)
ഒരു വാക്യത്തിൽ അർത്ഥം പൂർണ്ണമാകുവാൻ കർത്താവിന്റെയും എന്തിലാണോ അതിന്റെ ഫലമുണ്ടാകുന്നത് ഈ രണ്ടിന്റെയും സഹായം ആവശ്യമുണ്ടെങ്കിൽ അത്തരം ക്രിയകളെ സകർമ്മക ക്രിയ എന്ന് പറയുന്നു.
അതായത് ആരെ , അല്ലെങ്കിൽ എന്തിനെ എന്ന ചോദ്യത്തിന് ഉത്തരം ആവശ്യമുള്ള ക്രിയകളാണ് സകർമ്മകക്രിയ എന്ന് പറയുന്നത്.
ഉദാഹരണം: രാമൻ പശുവിനെ അടിച്ചു.
ഈ വാക്യത്തിൽ അടിച്ചു എന്ന ക്രിയ പൂർണ്ണമാകുന്നത് പശുവിനെ എന്ന കർമ്മം ഉള്ളതുകൊണ്ടാണ്.
ഇങ്ങനെയുള്ള ക്രിയകളാണ് സകർമ്മക ക്രിയകൾ.
സക്കെരാന കുദ്രേമുഖെൻസിസ് ഇംഗ്ലീഷ് വിലാസം https://ml.wikipedia.org/wiki/Zakerana_kudremukhensis
സക്കെരാന കുടുംബത്തിൽ ഉൾപ്പെടുന്ന ഒരു തവളയാണ് സക്കെരാന കുദ്രേമുഖെൻസിസ് ( ശാസ്ത്രീയനാമം : Zakerana kudremukhensis ) .
കർണ്ണാടകയിലെ കുദ്രേമുഖിൽ ആണു ഇതിനെ ആദ്യമായി കണ്ടെത്തിയത്.
ഇതിന്റെ IUCN പരിപാലന സ്ഥിതി  ഇതുവരെ കണക്കാക്കിയിട്ടില്ല.
കുദ്രേമുഖ് ക്രിക്കറ്റ് ഫ്രോഗ് ( Kudremukh Cricket Frog ) എന്നാണ് പൊതുവായ പേര് .
ഇത് 2011 മുൻപ്  കുദ്രേമുഖ് ഫജർവാര്യ എന്ന് അറിയപ്പെട്ടിരുന്നു.
4.5 സെന്റി മീറ്റർ വരെ ഇതിനു വലിപ്പമുണ്ടാകും.
മുതുകിൽ കാണപ്പെടുന്ന വ്യക്തമായ തടിച്ച വരയാണ് ഇതിനെ തിരിച്ചറിയാൻ സഹായിക്കുന്നത്.
വെള്ളത്തിലും വെള്ളത്തിനു ചുറ്റുമുള്ള സ്ഥലങ്ങളിലും ഇത് കാണപ്പെടുന്നു.
ചിത്രശാല ആഗുംബെയിൽ നിന്നും അവലംബങ്ങൾ
റോസല്ല റൈസ് ഇംഗ്ലീഷ് വിലാസം https://ml.wikipedia.org/wiki/Rosella_Rice
റോസല്ല റൈസ് (11 ഓഗസ്റ്റ് 1827 - 6 ജൂൺ 1888) ഒഹായോയിലെ പെറിസ്‌വില്ലിൽ ജനിച്ച ഒരു അമേരിക്കൻ എഴുത്തുകാരിയും കവയിത്രിയും പ്രഭാഷകയുമായിരുന്നു.
അവളുടെ പ്രത്യക്ഷമായതും ഊർജ്ജസ്വലവുമായ കോമഡി രചനകൾ, പ്രകൃതിയെക്കുറിച്ചുള്ള കവിതകൾ, ജോൺ "ജോണി ആപ്പിൾസീഡ്" ചാപ്മാൻ എന്ന  നാടോടിക്കഥാപാത്രത്തെക്കുറിച്ചുള്ള സജീവ വിവരണങ്ങൾ എന്നിവയുടെപേരിൽ അവർ പ്രശസ്തയായിരുന്നു.
40 വർഷത്തെ കരിയറിൽ നൂറുകണക്കിന് മാസികകൾക്കുള്ള ലേഖനങ്ങൾ റൈസ് പ്രസിദ്ധീകരിച്ചു.
അവളുടെ രചനകൾ ക്ലീവ്‌ലാൻഡ്, കൊളംബസ് നഗരങ്ങൾ കേന്ദ്രമായി പ്രസിദ്ധികരിച്ചിരുന്ന പത്രങ്ങൾ, ഗോഡീസ് ലേഡീസ് ബുക്ക്, ഇൻഡ്യാന ഫാർമർ, ആർതേഴ്‌സ് ഹോം മാഗസിൻ, ഇന്റീരിയർ, വാച്ച്മാൻ, ജേർണൽ ആൻഡ് മെസഞ്ചർ, പ്രെസ്‌ബിറ്റേറിയൻ ബാനർ, ഹൗസ്‌ഹോൾഡ്, ഹൗസ്‌കീപ്പർ, ലിറ്റിൽ കോർപ്പറൽ, ദി ചിൽഡ്രൻസ് അവർ, ടോളിഡോ ബ്ലേഡ്, വെസ്റ്റേൺ റൂറൽ, വുമൺസ് ജേണൽ എന്നിവയിൽ പ്രത്യക്ഷപ്പെട്ടിരുന്നു.
റോസാ ചിനെൻസിസ് ഇംഗ്ലീഷ് വിലാസം https://ml.wikipedia.org/wiki/Rosa_chinensis
ചൈന റോസ് അല്ലെങ്കിൽ ചൈനീസ് റോസ് എന്നീപേരുകളിലറിയപ്പെടുന്ന റോസാ ചിനെൻസിസ് (Chinese: 月季, pinyin: yuèjì) തെക്കുപടിഞ്ഞാറൻ ചൈന , ഗുയിസോ , ഹുബായി , സിചുവാൻ പ്രവിശ്യകൾ എന്നിവിടങ്ങളിലെ സ്വദേശിയും റോസ ജീനസിലെ അംഗവുമാണ്.
ഈ ഇനം വ്യാപകമായി ഒരു അലങ്കാര സസ്യമായി കൃഷി ചെയ്യുന്നു.
യഥാർത്ഥത്തിൽ ചൈനയിൽ ധാരാളം കൾട്ടിവറുകൾ തിരഞ്ഞെടുത്തിട്ടുണ്ട്.
പൊതുവെ ഇതിനെ ചൈന റോസുകൾ എന്ന് അറിയപ്പെടുന്നു.
Rosa × odorata നിർമ്മിക്കാൻ റോസ ജിജാൻടീയുമായി ഇത് വ്യാപകമായി കൂട്ടിചേർക്കപ്പെട്ടു.
കൂടാതെ ടീ റോസ് , ഹൈബ്രിഡ് ടീ റോസ് എന്നീ സങ്കരയിനങ്ങൾ ലഭിക്കുകയും ചെയ്തു.
ചിത്രശാല 18th-century painting of two cultivars A Rosa chinensis cultivar Rosa chinensis 'Viridiflora', in which the petals are replaced with leaves ( phyllody ) ഇതും കാണുക Garden roses അവലംബം Media related to Rosa chinensis at Wikimedia Commons Plants for a Future: Rosa chinensis
റോസാമണ്ട് ക്ലിഫോർഡ് ഇംഗ്ലീഷ് വിലാസം https://ml.wikipedia.org/wiki/Rosamund_Clifford
"ദി ഫെയർ റോസാമണ്ട്" അല്ലെങ്കിൽ "റോസ് ഓഫ് ദി വേൾഡ്" (റോസ മുണ്ടി) എന്ന് വിളിക്കപ്പെടുന്ന റോസാമണ്ട് ക്ലിഫോർഡ് (1150 - 1176 ), ഇംഗ്ലീഷ് നാടോടിക്കഥകളിൽ  സൗന്ദര്യത്തിന് പേരുകേട്ട ഇംഗ്ലണ്ടിലെ ഹെൻ‌റി രണ്ടാമൻ രാജാവിന്റെ യജമാനത്തിയായിരുന്നു.
റോസാമണ്ട് മാർച്ചർ പ്രഭു വാൾട്ടർ ഡി ക്ലിഫോർഡിന്റെയും ഭാര്യ മാർഗരറ്റിന്റെയും മകളായിരുന്നുവെന്ന് വിശ്വസിക്കപ്പെടുന്നു.
വാൾട്ടറിനെ ആദ്യം ഗൗട്ടിയർ ഫിറ്റ്സ് റിച്ചാർഡ് (അതായത്, റിച്ചാർഡിന്റെ മകൻ) എന്നാണ് വിളിച്ചിരുന്നത്.
എന്നാൽ അദ്ദേഹത്തിന്റെ പേര് ക്രമേണ അദ്ദേഹത്തിന്റെ പ്രധാന ഔദ്യോഗികാസ്ഥാനത്തിലേക്ക് മാറ്റി.
ആദ്യം കാര്യസ്ഥൻ, പിന്നെ പ്രഭു.
ഹെർ‌ഫോഡ്ഷയറിലെ വൈ നദിയിലെ ക്ലിഫോർഡ് കാസ്റ്റിൽ ആയിരുന്നു.
റോസാമണ്ടിന് ആമിസ്, ലൂസി എന്നീ രണ്ട് സഹോദരിമാരുണ്ടായിരുന്നു.
ആമിസ് ഹെർ‌ഫോഡ്ഷയറിലെ റിച്ചാർഡ്സ് കാസ്റ്റിലിലെ ഓസ്ബർൺ ഫിറ്റ്സ് ഹ്യൂവിനെയും ലൂസി, ഷ്രോപ്പ്ഷയറിലെ സ്റ്റോക്ക്സെയിലെ ഹ്യൂ ഡി സേയും വിവാഹം കഴിച്ചു.
വാൾട്ടർ ഡി ക്ലിഫോർഡ് (മരണം 1221), റിച്ചാർഡ്, ഗിൽബെർട്ട് എന്നീ മൂന്ന് സഹോദരന്മാരും അവർക്ക് ഉണ്ടായിരുന്നു.
റോസമുണ്ട് എന്ന അവളുടെ പേര് ലാറ്റിൻ പദമായ റോസ മുണ്ടി സ്വാധീനിച്ചിരിക്കാം, അതിനർത്ഥം "ലോകത്തിന്റെ റോസ്" എന്നാണ്.
കന്യാസ്ത്രീകൾ പഠിപ്പിക്കുന്നതിനായി ഓക്സ്ഫോർഡിനടുത്തുള്ള ഗോഡ്സ്റ്റോ നുന്നേരിയിലേക്ക് പോകുന്നതിനുമുമ്പ് ക്ലിഫോർഡ് കാസ്റ്റിലിലാണ് റോസാമണ്ട് വളർന്നത്.
1174-ൽ റോസമണ്ടുമായുള്ള ബന്ധം ഹെൻറി പരസ്യമായി അംഗീകരിച്ചു.
ഈ ബന്ധം അവസാനിച്ചപ്പോൾ, റോസാമണ്ട് ഗോഡ്സ്റ്റോ ആബിയിലേക്ക് ഒഴിഞ്ഞുമാറി.
അവിടെ 1176-ൽ മുപ്പത് വയസ്സ് തികയുന്നതിനുമുമ്പ് മരിച്ചു.
മൈക്ക് ഇബെജി പറയുന്നതനുസരിച്ച്, "അദ്ദേഹത്തിന്റെ [ഹെൻ‌റിയുടെ] ജീവിതത്തിലെ വലിയ സ്നേഹം റോസാമണ്ട് ക്ലിഫോർഡായിരുന്നു എന്നതിൽ സംശയമില്ല."
ഹെൻ‌റി രാജാവ് റോസാമണ്ടിനെ തന്റെ യജമാനത്തിയായി സ്വീകരിച്ചതായി പരമ്പരാഗത കഥ വിവരിക്കുന്നു.
നിയമവിരുദ്ധമായ തന്റെ രഹസ്യപ്രമം രാജ്ഞിയായ അക്വിറ്റെയ്‌നിലെ എലനോറിൽ നിന്ന് മറച്ചുവെക്കാൻ കുറുക്കുവഴിയുള്ള ഏറ്റവും ഉള്ളിലുള്ള ഒരു സ്വകാര്യസ്ഥലം ഓക്സ്ഫോർഡ്ഷയറിലെ തന്റെ പാർക്കിൽ വുഡ്സ്റ്റോക്ക് കൊട്ടാരം നിർമ്മിക്കാൻ കാരണമായി.
കിംവദന്തികൾ എലനോർ രാജ്ഞി കേട്ടു.
അവർ ആ കുറുക്കുവഴിയുള്ള വുഡ്സ്റ്റോക്ക് കൊട്ടാരത്തിൽ നുഴഞ്ഞുകയറി എതിരാളിയെ നേരിട്ടു.
കുത്തുവാളിനും വിഷപാത്രത്തിനും ഇടയിൽ തിരഞ്ഞെടുക്കാൻ അവളെ നിർബന്ധിച്ചു.
റോസാമണ്ട് രണ്ടാമത്തേത് തിരഞ്ഞെടുത്ത് മരിച്ചു.
അക്കാലത്തെ ഒരു ചരിത്രകാരനായ ജോൺ ബ്രോംപ്ടൺ, ജെർവാൾക്സിന്റെ മഠാധിപതി നൽകിയ വിവരണത്തിൽ വിഷത്തെക്കുറിച്ച് പരാമർശിച്ചിട്ടില്ല.
പതിനാലാം നൂറ്റാണ്ടിനുമുമ്പ് ഇത് യഥാർത്ഥമാണെന്നു തോന്നുന്നില്ല.
കഥ തലമുറകളായി കൈമാറി, ക്രമേണ വിവിധ അധിക വിശദാംശങ്ങൾ ചേർത്തുകൊണ്ട് റോസാമണ്ട് ഹെൻ‌റിയ്ക്ക് പിന്നീട് സാലിസ്ബറിയിലെ ഏൾ വില്യം ലോങ്‌വേഡ് എന്നറിയപ്പെട്ട ഒരു മകനെ സമ്മാനിച്ച കേന്ദ്ര കഥയെ ചുറ്റിപ്പറ്റി കൂടുതലോ കുറവോ അപകീർത്തികരമായവ ഉൾപ്പെടുത്തി.
എന്നിരുന്നാലും, നോർഫോൽക്കിന്റെ കൗണ്ടസ് ഐഡാ ഡി ടോസ്നി ആയിരുന്നു അദ്ദേഹത്തിന്റെ അമ്മ.
പന്ത്രണ്ടാം നൂറ്റാണ്ടിലെ മികച്ച സുന്ദരികളിൽ ഒരാളായിരുന്നു റോസാമണ്ട് ക്ലിഫോർഡ്.
ബാലെകൾ, കവിതകൾ, കഥകൾ, പെയിന്റിംഗുകൾ എന്നിവയ്ക്ക് ഇത് പ്രചോദനമായി.
കപാബിലിറ്റി ബ്രൗണിന് ശേഷം ചിലപ്പോൾ ബ്രൗൺസ് തടാകം എന്ന് വിളിക്കപ്പെടുന്ന തടാകത്തിന്റെ പടിഞ്ഞാറൻ തീരത്തുള്ള ഗ്രാൻഡ് ബ്രിഡ്ജിന് തെക്ക്, നടപ്പാതയോടുകൂടിയ പ്രസിദ്ധമായ നീരുറവയാണ് ഫെയർ റോസാമണ്ടിന്റെ കിണർ ( 51°50′42″N 1°22′04″W ﻿ / ﻿ 51.845070°N 1.3677058°W ﻿ / 51.845070; -1.3677058 ).
2014-ലെ ബിബിസി ലേഖനമനുസരിച്ച്, 'കിണർ ഒരു പരിധിവരെ കാടുപിടിച്ച് പടർന്നിട്ടുണ്ടെന്നും കേടുപാടുകൾ സംഭവിക്കാനുള്ള സാധ്യതയുണ്ടെന്നും ഒരു കൊട്ടാരം വക്താവ് പറയുകയുണ്ടായി. കുറിപ്പുകൾ ഉറവിടങ്ങൾ Biography from Who's Who in British History (1998), H. W. Wilson Company.
Who's Who in British History , Fitzroy Dearborn Publishers, 1998.
W. L. Warren, Henry II , 1973.
Remfry.
P.M., Clifford Castle, 1066 to 1299 ( ISBN 1-899376-04-6 ) പുറത്തേക്കുള്ള കണ്ണികൾ Fair Rosamund എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photo of Godstow Priory
റോസാരിയോ ഇംഗ്ലീഷ് വിലാസം https://ml.wikipedia.org/wiki/Rosario ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2023 ഡിസംബർ മുതൽ തുടരുന്നു.
മധ്യ അർജന്റീനിയൻ പ്രവിശ്യയായ സാന്താ  ഫെയിലെ  ഏറ്റവും വലിയ നഗരമാണ് റോസാരിയോ .
ബുനെസ് അയേഴ്‌സിന്റെ  300 കിലോമീറ്റർ  (186  മൈൽ )  വടക്കുപടിഞ്ഞാറായി പരാന നദിയുടെ പടിഞ്ഞാറൻ  തീരത്താണ്  ഈ നഗരം സ്ഥിതി ചെയ്യുന്നത്.
References External links Rosario വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Municipality of Rosario (official website)
റോസാലി ഒലിവക്രോന ഇംഗ്ലീഷ് വിലാസം https://ml.wikipedia.org/wiki/Rosalie_Olivecrona
സ്വീഡിഷ് ഫെമിനിസ്റ്റ് ആക്ടിവിസ്റ്റും എഴുത്തുകാരിയുമായിരുന്നു റോസാലി അൾറിക ഒലിവെക്രോന, നീ റൂസ് (ഡിസംബർ 9, 1823 - ജൂൺ 4, 1898).
സ്വീഡനിലെ സംഘടിത വനിതാ അവകാശ പ്രസ്ഥാനത്തിന്റെ ഫ്രെഡ്രിക്ക ബ്രെമർ , സോഫി അഡ്‌ലർസ്പാരെ എന്നിവർക്കൊപ്പം മൂന്ന് മികച്ച തുടക്കാരിൽ ഒരാളാണ് അവർ.
റോസാലി അൾറിക റൂസ് ഒരു സമ്പന്ന കുടുംബത്തിലാണ് ജനിച്ചത്.
അവൾ വളർന്നത് സ്റ്റോക്ക്ഹോമിലാണ്.
1831 മുതൽ റൂസ് സ്വീഡനിലെ പെൺകുട്ടികളുടെ ഏറ്റവും പഴക്കം ചെന്ന സ്കൂളുകളിലൊന്നായ സ്റ്റോക്ക്ഹോമിലെ വാലിൻസ്ക ഫ്ലിക്സ്കോളനിലെ ആദ്യത്തെ വിദ്യാർത്ഥികളിൽ ഒരാളാണ്.
ഈ കുടുംബം 1839-ൽ വെസ്റ്റെർഗറ്റ്‌ലാൻഡിലെ മസ്സെബെർഗ് എന്ന പർവതനിരയുടെ പീഠഭൂമിയുടെ താഴെയുള്ള സോജറിസിലേക്ക് താമസം മാറ്റി.
യുണൈറ്റഡ് സ്റ്റേറ്റ്സിലെ സൗത്ത് കരോലിനയിലെ ചാൾസ്റ്റണിനടുത്തുള്ള ഒരു പട്ടണമായ ലൈംസ്റ്റോണിലെ പെൺകുട്ടികളുടെ സ്കൂളിൽ ഒരു അദ്ധ്യാപികയായിരുന്നു അവളുടെ ഒരു സുഹൃത്ത് ഹുൾദ ഹഹർ.
1851-ൽ അമേരിക്കയിലേക്ക് പോയ അവർ നാലുവർഷം അവിടെ താമസിച്ചു.
റൂസ് ആദ്യം ലൈംസ്റ്റോണിലെ സ്കൂളിൽ ഫ്രഞ്ച് അദ്ധ്യാപികയായിരുന്നു.
തുടർന്ന് എലിസ, ആനി പെറോന്നൗ എന്നീ രണ്ട് വിദ്യാർത്ഥികളുടെ കുടിയേറ്റസ്ഥലത്തിൽ അവർ ഒരു ഗൃഹാദ്ധ്യാപികയായി.
അടിമകളെ ദുരുപയോഗം ചെയ്യുന്നത് അവർ സ്വയം ശ്രദ്ധിച്ചില്ല.
പക്ഷേ അടിമത്തം പ്രകൃതിവിരുദ്ധവും വൈകാരികമായി വെറുപ്പുളവാക്കുന്നതുമാണെന്ന് അവർ കരുതി.
ഇത് നിർത്തലാക്കുന്നത് ഒഴിവാക്കാനാവില്ലെന്നും അത് വലിയ പ്രതിരോധം നേരിടേണ്ടിവരുമെന്നും അവർക്ക് ബോധ്യമായി.
1855 ൽ അവൾ സ്വീഡനിലേക്ക് മടങ്ങി.
അവലംബം മറ്റ് ഉറവിടങ്ങൾ Ulf Beijbom (in Swedish) : Utvandrarkvinnor.
Svenska kvinnoöden i Amerika (Women Emigrants. Destinys of Swedish women in America) (2006) Österberg, Carin, Lewenhaupt, Inga Wahlberg, Anna Greta, Svenska kvinnor: föregångare nyskapare, Signum, Lund, 1990 (1990) കൂടുതൽ വായനയ്ക്ക് റോസാലി ഒലിവക്രോന at Svenskt kvinnobiografiskt lexikon പുറംകണ്ണികൾ Dagny nr 11 1898 Tidskrift för hemmet nr 4 1861
റോസസ് ഇംഗ്ലീഷ് വിലാസം https://ml.wikipedia.org/wiki/Roses_(Kr%C3%B8yer) P.S. Krøyer : Roses (1893) A similar scene with Peder, Marie and Rap in the garden taken at around the same time
1893-ൽ പെഡർ സെവെറിൻ ക്രോയർ വരച്ച ചിത്രമാണ് റോസസ് (ഡാനിഷ്: Roser).
19-ആം നൂറ്റാണ്ടിന്റെ അവസാനത്തിൽ ജുട്ട്‌ലാന്റിന്റെ വടക്ക് ഭാഗത്തുള്ള സ്‌കാഗനിൽ തഴച്ചുവളർന്ന സ്‌കാജൻ പെയിന്റേഴ്‌സ് എന്നറിയപ്പെടുന്ന സമൂഹത്തിലെ ഏറ്റവും വിജയകരമായ കലാകാരന്മാരിൽ ഒരാളാണ് ക്രോയർ.
ചിത്രകാരന്റെ ഭാര്യ മേരി ക്രയോയർ, സ്‌കാഗനിൽ വാടകയ്‌ക്കെടുത്ത ഒരു വീടിന്റെ പൂന്തോട്ടത്തിലെ ഒരു വലിയ റോസ് മുൾപടർപ്പിന്റെ താഴെയുള്ള ഡെക്ക്ചെയറിൽ ഇരിക്കുന്നതും അവരുടെ നായ റാപ്പും അവരുടെ അരികിൽ ഉറങ്ങുന്നതും കാണിച്ചിരിക്കുന്നു.
1870-കളുടെ അവസാനം മുതൽ ജുട്ട്‌ലാന്റിന്റെ വടക്കുഭാഗത്തുള്ള മത്സ്യബന്ധന ഗ്രാമമായ സ്‌കാഗനിൽ ഒത്തുകൂടി പ്രാദേശിക മത്സ്യത്തൊഴിലാളികളെയും അവരുടെ സ്വന്തം കുടുംബജീവിതവും ഒത്തുചേരലുകളും ആഘോഷങ്ങളും വരയ്ക്കുന്ന പ്രധാനമായും ഡാനിഷ് കലാകാരന്മാരുടെ ഒരു കൂട്ടം കൂട്ടമായിരുന്നു സ്‌കാജൻ ചിത്രകാരന്മാർ.
നോർവേയിലെ സ്റ്റാവഞ്ചറിൽ ജനിച്ച, എന്നാൽ കോപ്പൻഹേഗനിൽ വളർന്ന പെഡർ സെവെറിൻ ക്രയോയർ (1851-1909), 1882-ൽ ആദ്യമായി സ്‌കാഗനിലെത്തി.
മിക്കവാറും എല്ലാ വേനൽക്കാലത്തും മടങ്ങിയെത്തി ഒടുവിൽ 1889-ൽ മേരി ട്രൈപ്‌ക്കെയെ വിവാഹം കഴിച്ചതിന് ശേഷം അവിടെ സ്ഥിരതാമസമാക്കി.
സ്കഗനിൽ, പ്രാദേശിക വെളിച്ചത്തിന്റെ പ്രത്യേക ഇഫക്റ്റുകൾക്ക് ഊന്നൽ നൽകുന്ന മാസ്റ്റർപീസുകൾ സൃഷ്ടിക്കുകയും പ്രത്യേകിച്ച് തന്റെ കടൽത്തീര ദൃശ്യങ്ങളിൽ, കലാകാരന്മാരുടെ സജീവമായ ഒത്തുചേരലുകൾ റെക്കോർഡുചെയ്യുന്ന നിരവധി അവിസ്മരണീയമായ സൃഷ്ടികൾ വരയ്ക്കുകയും ചെയ്തു.
റോസലിൻഡ് ആംബ്രോസ്
റോസലിൻഡ് ആംബ്രോസ് (ജനനം: 1953) ഒരു വിൻസെൻഷ്യൻ വികിരണചികിത്സാ വിദഗ്‌ദ്ധയാണ് .
അവർ സ്വന്തം രാജ്യത്തും അതുപോലെതന്നെ കരീബിയൻ നാടുകളിലുടനീളവും വികിരണ ചികിത്സാ മേഖലയുടെ വികസനത്തിൽ സുപ്രധാന പങ്കുവഹിച്ചു.
കിംഗ്‌സ്‌ടൗൺ മെഡിക്കൽ കോളേജിന്റെ വിദ്യാഭ്യാസ മേധാവിയായി സേവനമനുഷ്ഠിച്ചിട്ടുള്ള അവർ കരീബിയൻ സൊസൈറ്റി ഓഫ് റേഡിയോളജിസ്റ്റുകളുടെ സ്ഥാപകാഗവും 2001 മുതൽ 2010 വരെ സെന്റ് വിൻസെന്റിന്റെയും ഗ്രനേഡൈൻസ് വൈദ്യശാസ്ത്ര അസോസിയേഷന്റെയും പ്രസിഡന്റായിരുന്നു.
ബ്രിട്ടീഷ് വിൻഡ്‌വാർഡ് ദ്വീപുകളുടെ ഭാഗമായ സെന്റ് വിൻസെന്റ് ദ്വീപിലെ കിംഗ്‌സ്‌ടൗണിൽ 1953 ലാണ് റോസലിൻഡ് ബാപ്റ്റിസ്റ്റ് ജനിച്ചത്.
കിംഗ്‌സ്റ്റൗൺ പാർക്കിൽ അമ്മയാണ് അവളെ വളർത്തിയത്.
പ്രൈമറി സ്കൂൾ വിദ്യാഭ്യാസം പൂർത്തിയാക്കിയ ശേഷം, ബാപ്റ്റിസ്റ്റ് സെന്റ് വിൻസെന്റ് ഗേൾസ് ഹൈസ്കൂളിൽ ചേർന്നു.
തുടർന്ന് നോർത്ത് സിയാറ്റിൽ കമ്മ്യൂണിറ്റി കോളേജിൽ അപ്ലൈഡ് സയൻസിൽ കോഴ്‌സ് പൂർത്തിയാക്കാൻ വാഷിംഗ്ടണിലെ സിയാറ്റിലിലേക്ക് മാറി.
തുടർവിദ്യാഭ്യാസത്തിനായി വാഷിംഗ്ടൺ സർവ്വകലാശാലയിൽ നിന്ന് സുവോളജിയിൽ ബിരുദം നേടി.
1982-ൽ, ട്രിനിഡാഡിൽ നിന്നുള്ള സെന്റ് ജോർജ്ജ്, ഡെന്നിസ് ആംബ്രോസ് എന്ന വിദ്യാർത്ഥിയെ അവർ വിവാഹം കഴിച്ചു.
തുടക്കത്തിൽ പീഡിയാട്രിക് മെഡിസിൻ പഠിക്കാൻ ആഗ്രഹിച്ച അവർ 1983 ൽ ഡോക്ടർ ഓഫ് മെഡിസിൻ ബിരുദം പൂർത്തിയാക്കി.
ബിരുദാനന്തരം, ആംബ്രോസ് ഒരു ചെസ്റ്റ് സർജന്റെ ഓഫീസിൽ മെഡിക്കൽ ട്രാൻസ്ക്രിപ്ഷനിസ്റ്റായി ജോലി ചെയ്തത്, റേഡിയോളജിയിൽ വൈദഗ്ദ്ധ്യം നേടാനുള്ള അവരുടെ ആഗ്രഹത്തെ സ്വാധീനിച്ചു.
ട്രിനിഡാഡിൽ ആയിരിക്കുമ്പോൾ അവർ തന്റെ മൂത്ത മകൾ മൈക്കിളയ്ക്ക് ജന്മം നൽകി.
ഭാഗികമായി സെന്റ് വിൻസെന്റിലും ഭാഗികമായി ട്രിനിഡാഡിലുമായി രണ്ട് വർഷത്തെ ഇന്റേൺഷിപ്പ് പൂർത്തിയാക്കിയ ശേഷം, പ്രിൻസ് ഓഫ് വെയിൽസ് ഹോസ്പിറ്റലിൽ ഡയഗ്നോസ്റ്റിക് റേഡിയോളജിയിൽ പഠനം പൂർത്തിയാക്കിയ അവർ ചൈനീസ് യൂണിവേഴ്സിറ്റി ഓഫ് ഹോങ്കോങ്ങിൽ വിദ്യാഭ്യാസം തുടരാനുള്ള ഫെലോഷിപ്പ് നേടി.
പഠനം പൂർത്തിയാക്കിയ ശേഷം, അവർ സർവ്വകലാശാലയിൽ ലക്ചറർ തസ്തികയിലേയ്ക്ക് നിയമിക്കപ്പെട്ടു, രണ്ട് വർഷം കൂടി ഹോങ്കോങ്ങിൽ തുടർന്ന അവർ, ഈ സമയത്ത് അവരുടെ രണ്ടാമത്തെ മകൾ ഗബ്രിയേലയ്ക്ക് ജന്മം നൽകി.
സെന്റ് വിൻസെന്റിലേക്ക് മടങ്ങിയെത്തിയ ആംബ്രോസ് കിംഗ്‌സ്‌ടൗൺ മെഡിക്കൽ കോളേജിൽ വിദ്യാഭ്യാസ ഡയറക്ടറായി എട്ട് വർഷത്തോളം ജോലി ചെയ്യുകയും ക്ലിനിക്കൽ അനാട്ടമി പാഠ്യപദ്ധതിയുടെ ഇമേജിംഗിൽ അസോസിയേറ്റ് പ്രൊഫസറായി അദ്ധ്യാപനം നടത്തുകയും ചെയ്തു.
1998-ൽ, അവർ കരീബിയൻ മെഡിക്കൽ ഇമേജിംഗ് സെന്റർ (CMIC) എന്ന സ്വന്തം ബിസിനസ്സ് ആരംഭിച്ചുകൊണ്ട്, ദ്വീപ് രാജ്യത്തേക്ക് ആദ്യത്തെ CAT സ്കാൻ സേവനങ്ങൾ കൊണ്ടുവന്നു.
മറ്റ് സാങ്കേതികവിദ്യകൾക്കൊപ്പം ഫ്ലൂറോസ്കോപ്പി, മാമോഗ്രഫി , അൾട്രാസൗണ്ട് എന്നിവയും അവതരിപ്പിച്ചതു, കൂടാതെ സെന്റ് വിൻസെന്റിലെ ടെലിറേഡിയോളജിയുടെ തുടക്കക്കാരിയായിരുന്ന അവർ, യാത്ര ചെയ്യാതെ തന്നെ ലോകത്തിന്റെ മറ്റ് ഭാഗങ്ങളിലുള്ള വിദഗ്ധരുമായി കൂടിയാലോചിക്കുന്നതിനായി ഒരു ഇമേജിംഗ് സംപ്രേക്ഷണവും അനുവദിച്ചു.
മിൽട്ടൺ കാറ്റോ മെമ്മോറിയൽ ഹോസ്പിറ്റലിൽ കൺസൾട്ടന്റായി ജോലി ചെയ്യുന്ന ആംബ്രോസ് 1993-ൽ രൂപീകരിച്ച കരീബിയൻ സൊസൈറ്റി ഓഫ് റേഡിയോളജിസ്റ്റുകളുടെ (CSR) സ്ഥാപക അംഗവുമായിരുന്നു.
സിഎസ്ആർ രൂപീകരിച്ചതിന് ശേഷം ഇരുപത്തിമൂന്ന് വർഷക്കാലം, സൊസൈറ്റിയുടെ വാർഷിക സമ്മേളനങ്ങളുടെ സംഘടനാ സമിതിയുടെ അധ്യക്ഷനായി അംബ്രോസ് പ്രവർത്തിച്ചു.
2001 നും 2010 നും ഇടയിൽ, അവർ സെന്റ് വിൻസെന്റിന്റെയും ഗ്രനേഡൈൻസ് മെഡിക്കൽ അസോസിയേഷന്റെയും പ്രസിഡന്റായി തിരഞ്ഞെടുക്കപ്പെടുകയും സേവനമനുഷ്ഠിക്കുകയും ചെയ്തു.
2008 മുതൽ, സെന്റ് വിൻസെന്റിലെ കോളേജുകളും സർവ്വകലാശാലകളും നൽകുന്ന ഡിഗ്രി നിലവാരങ്ങൾക്ക് അംഗീകാരമുണ്ടെന്ന് ഉറപ്പുനൽകുന്നതിനായി ആംബ്രോസ് നാഷണൽ അക്രഡിറ്റേഷൻ ബോർഡിന്റെ ചെയർമാനായി സേവനമനുഷ്ഠിച്ചു.
1 2 3 4 5 6 Francois, Young Belgrave 2011 , പുറം.
sfn error: no target: CITEREFFrancoisYoungBelgrave2011 ( help ) 1 2 Francois, Young Belgrave 2011 , പുറം.
sfn error: no target: CITEREFFrancoisYoungBelgrave2011 ( help ) 1 2 3 4 St. George's University 2017 .
sfn error: no target: CITEREFSt.
_George ' s_University2017 ( help ) ↑ i-Witness News 2016 .
sfn error: no target: CITEREFi-Witness_News2016 ( help ) ↑ WEFM 99.9 News 2014 .
sfn error: no target: CITEREFWEFM_99.9_News2014 ( help )
റോസലിൻഡ് ആൻ സെഗൽ ഇംഗ്ലീഷ് വിലാസം https://ml.wikipedia.org/wiki/Rosalind_A.
_Segal
ഒരു അമേരിക്കൻ ന്യൂറോബയോളജിസ്റ്റാണ് റോസലിൻഡ് ആൻ സെഗൽ (ജനനം 1958) .
അവർ ഹാർവാർഡ് മെഡിക്കൽ സ്കൂളിലെ ന്യൂറോബയോളജി പ്രൊഫസറും ഡാന ഫാർബർ കാൻസർ ഇൻസ്റ്റിറ്റ്യൂട്ടിലെ കാൻസർ ബയോളജി ഡിപ്പാർട്ട്മെന്റിന്റെ കോ-ചെയർയുമാണ്.
ഈ സാധാരണ പ്രക്രിയയുടെ തടസ്സം മസ്തിഷ്ക വൈകല്യങ്ങളുടെ രൂപീകരണത്തിലേക്ക് നയിക്കുന്നതെങ്ങനെയെന്ന് മനസിലാക്കുക എന്ന ലക്ഷ്യത്തോടെ സസ്തനികളുടെ മസ്തിഷ്കത്തിന്റെ വികസനം പഠിക്കാൻ സെഗലിന്റെ പ്രവർത്തനം ആധുനിക സെൽ, മോളിക്യുലാർ ബയോളജി എന്നിവ ഉപയോഗിക്കുന്നു.
1979-ൽ ഹാർവാർഡ് കോളേജും റാഡ്ക്ലിഫ് കോളേജും സംയുക്തമായി നൽകിയ ബാച്ചിലർ ഓഫ് ആർട്സ് ബിരുദം സെഗൽ നേടി.
1986-ൽ വെയിൽ കോർണൽ മെഡിസിനിൽ നിന്ന് എംഡിയും റോക്ക്ഫെല്ലർ യൂണിവേഴ്സിറ്റിയിൽ നിന്ന് പിഎച്ച്ഡിയും നേടി.
അവർ ഡേവിഡ് ലക്കിന്റെ ലബോറട്ടറിയിൽ തന്റെ ഡോക്ടറൽ പ്രബന്ധ ഗവേഷണവും ലോംഗ്വുഡ് മെഡിക്കൽ ഏരിയയിലെ ഹാർവാർഡ് അഫിലിയേറ്റഡ് ഹോസ്പിറ്റലുകളിൽ ന്യൂറോളജിയിൽ റെസിഡൻസി പരിശീലനവും നടത്തി.
റൊണാൾഡ് മക്കേയുടെയും ചാൾസ് സ്റ്റൈൽസിന്റെയും ലബോറട്ടറികളിൽ തന്മാത്രാ ന്യൂറോ സയൻസിൽ പോസ്റ്റ്ഡോക്ടറൽ ഗവേഷണം സെഗൽ പൂർത്തിയാക്കി.
1994-ൽ അവർ ഹാർവാർഡ് മെഡിക്കൽ സ്കൂളിലെ ബെത്ത് ഇസ്രായേൽ ഡീക്കനെസ് മെഡിക്കൽ സെന്ററിൽ സ്വന്തം ലബോറട്ടറി ആരംഭിച്ചു.
1998-ൽ അവർ ലബോറട്ടറി ഡാന-ഫാർബർ കാൻസർ ഇൻസ്റ്റിറ്റ്യൂട്ടിന്റെ സ്ഥലത്തേക്ക് മാറ്റി.
Selected works External links Harvard Medical School faculty page അവലംബം
റോസാദലങ്ങൾ ഇംഗ്ലീഷ് വിലാസം https://ml.wikipedia.org/wiki/Rosadalangal
എസ്. ജയചന്ദ്രൻ നായർ എഴുതിയ ലേഖന സമാഹാരമാണ് റോസാദലങ്ങൾ .
സമകാലിക മലയാളം വാരികയിൽ ഇതേ പേരുള്ള  ഒരു പംക്തിയായി പ്രസിദ്ധീകരിച്ചു വന്ന ലേഖനങ്ങളുടെ പുസ്തകരൂപം ആണിത് .
പ്രസാധകർ
2010 ൽ മാതൃഭൂമിബുക്സ് ആണ്  ഈ ക്യതി  പ്രസിദ്ധീകരിച്ചത് .
അവലംബം പുറം കണ്ണികൾ മാത്യഭൂമി ബുക്സ്
രാമൻ (വിവക്ഷകൾ) ഹൈന്ദവ ദേവനായ ശ്രീരാമൻ പ്രശസ്ത ഭാരതീയ ഭൗതിക ശാസ്ത്രജ്ഞനായ സി. വി. രാമൻ
രാമൻ പരിമള ഇംഗ്ലീഷ് വിലാസം https://ml.wikipedia.org/wiki/Raman_Parimala
ഭാരതീയ ഗണിതശാസ്ത്രജ്ഞയാണ് രാമൻപരിമള .
(ജ: 1948 നവംബർ 21-തമിഴ്നാട്) .
ആൾജിബ്ര യിൽ പരിമളയുടെ സംഭാവനകൾ ഗണിതശാസ്ത്രലോകത്ത് അവരെ ശ്രദ്ധേയയാക്കി.
ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിലെ മുൻ അദ്ധ്യാപികയായിരുന്ന പരിമള എമറി സർവ്വകലാശാലയിൽ സേവനം അനുഷ്ഠിച്ചുവരുന്നു.
ഡോക്ടറേറ്റ് ബോംബെ സർവ്വകലാശാലയിൽ നിന്നാണ് കരസ്ഥമാക്കിയത്.
ബഹുമതികൾ ഇന്ത്യൻ അക്കാഡമി ഓഫ് സയൻസസിലെ വിശിഷ്ടാംഗത്വം നാഷനൽ  സയൻസ്അക്കാഡമി അംഗം ഭട്നാഗർ പുരസ്ക്കാരം -1987 ലൂസേൻ സർവ്വകലാശാലയിൽ നിന്നും  ഡോക്ടറേറ്റ്ബഹുമതി-1999 ശ്രീനിവാസ രാമാനുജൻ ജന്മശതാബ്ദി പുരസ്ക്കാരം-2003 ഗണിതശാസ്ത്രത്തിനുള്ള TWAS(2005) പുരസ്ക്കാരം.
അമേരിക്കൻ മാത്തമാറ്റിക്കൽ സൊസൈറ്റിയിലെ വിശിഷ്ടാംഗത്വം(2012) തിരഞ്ഞെടുത്ത പ്രസിദ്ധീകരണങ്ങൾ Failure of a quadratic analogue of Serre's conjecture, Bulletin of the AMS, vol.
82, 1976, pp. 962–964 MR 0419427 Quadratic spaces over polynomial extensions of regular rings of dimension 2, Mathematische Annalen, vol.
261, 1982, pp. 287–292 doi : 10.1007/BF01455449 Galois cohomology of the Classical groups over fields of cohomological dimension≦2, E Bayer-Fluckiger, R Parimala - Inventiones mathematicae, 1995 - Springer doi : 10.1007/BF01231443 Hermitian analogue of a theorem of Springer, R Parimala, R. Sridharan , V Suresh - Journal of Algebra, 2001 - Elsevier doi : 10.1006/jabr.2001.8830 Classical groups and the Hasse principle, E Bayer-Fluckiger, R Parimala - Annals of Mathematics, 1998 - jstor.org doi : 10.2307/120961 അവലംബം ↑ Riddle, Larry.
"Raman Parimala".
Biographies of Young Women Mathematicians.
Agnes Scott College.
Retrieved 2016-03-23.
↑ "Math/CS".
www.mathcs.emory.edu.
↑ ↑ Google scholar പുറംകണ്ണികൾ രാമൻ പരിമള at the Mathematics Genealogy Project .
Home page at Emory Archived 2016-10-14 at the Wayback Machine .
Parimala's biography in the Agnes Scott College database of women mathematicians
രാമോജി റാവു
ചെറുകുരി രാമോജി റാവു (നവംബർ 1936 ജനനം 16), പൊതുവേ രാമോജി റാവു എന്നറിയപ്പെടുന്ന ഇദ്ദേഹം ഒരു ഇന്ത്യൻ വ്യവസായിയായ നിർമ്മാതാവ്, വിദ്യാഭ്യാസ, പത്രപ്രവർത്തകൻ മാധ്യമ സംരംഭകൻ എന്നിവ ആണ്.
ലോകത്തിലെ ഏറ്റവും വലിയ ചലച്ചിത്ര നിർമ്മാണ കേന്ദ്രമായ റാമോജി ഫിലിം സിറ്റി , 1983 ൽ സ്ഥാപിതമായ ചലച്ചിത്ര നിർമ്മാണ കമ്പനിയായ ഉഷാകിരൻ മൂവീസ് എന്നിവയുടെ ഉടമസ്ഥതയുള്ള റാമോജി ഗ്രൂപ്പിന്റെ തലവനാണ് അദ്ദേഹം.
തെലുങ്ക് സിനിമയിലെ നാല് ഫിലിംഫെയർ അവാർഡുകളും ദേശീയ ചലച്ചിത്ര അവാർഡും നേടിയിട്ടുണ്ട്.
പത്രപ്രവർത്തനം, സാഹിത്യം, വിദ്യാഭ്യാസം എന്നിവയിൽ നൽകിയ സംഭാവനകൾക്ക് 2016 ൽ ഇന്ത്യയിലെ ഏറ്റവും ഉയർന്ന രണ്ടാമത്തെ സിവിലിയൻ ബഹുമതിയായ പത്മവിഭൂഷൺ അദ്ദേഹത്തെ ആദരിച്ചു .